
I SKYRIUS
STRATEGINIO PLANO IR METINIO VEIKLOS PLANO ĮGYVENDINIMAS

	            Lopšelio-darželio  2021–2023 m. strateginio plano tikslai – siekti vaikų ugdymosi pasiekimų kokybės, modernizuojant ir pritaikant ugdymo turinį kiekvieno vaiko poreikiams, galimybėms; kurti nuolat besimokančią, aktyvią, bendradarbiaujančią, iniciatyvią bendruomenę; kurti funkcionalią, saugią, vaikų patirtinį ugdymą skatinančią aplinką. 
         Lopšelio-darželio 2023 m. tikslas orientuotas siekti geresnės vaikų ugdymosi pasiekimų kokybės, pritaikant ugdymo turinį ir aplinkas vaikų poreikiams, gebėjimams. 
Numatyti 3 tikslo rezultatui pasiekti uždaviniai. Vadybiniai siekiai nukreipti į švietimo politikos ikimokykliniame ugdyme pokyčių įgyvendinimo strategijas, organizacijos identiteto kūrimą, bendruomenės profesinio augimo ir tobulėjimo skatinimą. 2023 m. pasiekti reikšmingi švietimo paslaugų kiekybiniai ir kokybiniai pokyčiai. Buvo ugdoma 209 vaikai, dirbo 52 darbuotojai. 
           Įgyvendinant 1 uždavinį, užsibrėžėme siekiamybę gerinti ugdymo proceso kokybę, įgyvendinat ikimokyklinio ir priešmokyklinio ugdymo programas. Du kartus per metus, 100% įvertinta kiekvieno vaiko pažanga, aptarti vaiko pasiekimai su tėvais (globėjais), numatytos tobulinimosi pagalbos kryptys. 90% vaiko rašytinės, sakytinės kalbos, matematikos, skaitmeninio raštingumo  kompetencijų pažanga įvertinta ,,gerai”. Atlikta priešmokyklinio ugdymo programos įgyvendinimo kokybės refleksija, numatyti ateities pokyčiai, tobulinant PU turinio planavimą ir vaikų pasiekimų vertinimo sistemą. 
            Naujus iššūkius kėlė padaugėjęs didelių specialiųjų ugdymosi poreikių turinčių vaikų skaičius (6). Siekėme užtikrinti sėkmingą šių vaikų įsitraukimą į įstaigos veiklą, organizavome 2 paskaitas pedagogams ir tėvams ,,Autizmo spektrą turinčių vaikų ugdymas“, kvalifikuotą pagalbą 24 šeimoms teikė specialistų komanda. 33 vaikams taikyta dailės terapija, organizuoti 29 individualūs, 47 grupiniai psichologo užsiėmimai. Logopedo pagalba teikta 33 vaikams, metų eigoje ištaisyta 6 vaikų kalba. Nuo 2023-09-01 skirtas privalomas ikimokyklinis ugdymas 3 vaikams, įsteigta socialinio pedagogo 0.5 et. pareigybė, veikia 3 mokytojo padėjėjo etatai. Remiantis tėvų atsiliepimais, pedagogų metinių įsivertinimų duomenimis, padaryta išvada, kad stebima specialiųjų ugdymosi poreikių vaikų pasiekimų ūgtis, tėvai teigiamai vertina administracijos, psichologo, logopedo teikiamas paslaugas.
            Pradedančių lankyti vaikų šeimoms, rugpjūčio mėnesį organizavome 5 atviras veiklas lauko erdvėse ,,Susipažinkime, aš tavo mokytojas“. Pasiektas rezultatas, ankstyvojo amžiaus ugdytinių tėvų (30) vertinamas labai gerai (90%) arba gerai (10%).   
            Sėkmingai tęsėme socialinių-emocinių įgūdžių programos ,,Kimochi” veiklas, stiprinome mokytojų SEU kompetencijas ir organizavome SEU programos 2 dienų ,,Laikas kartu”,  ,,Mindfulness” 3 modulių mokymus. Pedagogai teigiamai vertina mokymų ir SEU programų įgyvendinimo sėkmės rezultatus. 
             Išgirsta vaikų nuomonė, įgyvendinti tėvų lūkesčiai bei sudarytos sąlygos kiekvieno vaiko idėjų įgyvendinimui, neformaliam ugdymui. Sudarytos sąlygos vykdyti ankstyvojo anglų kalbos mokymo (38), robotikos (27), krepšinio (22), futbolo (26), šokių (69), vaikų jogos (36) veiklas.       Veiklų vykdymui sudarytos patalpų nuomos sutartys su paslaugų teikėjais. 
            Aktyviai įvykdytas ,,Darželis be sienų” edukacinis metodas (29 išvykos už darželio ribų). Į ugdymo turinį integuotos mažųjų archeologijos (1 kartą per mėnesį), ugdomosios lauko pedagogikos (1 kartą per mėnesį) veiklos. Įgyvendinome 3 edukacines vaikų veiklas Krašto muziejuje.    
           Parengėme ir įgyvendinome 2023–2027 ilgalaikę Lietuvos sveikatą stiprinančios mokyklos programą. Pedagogai su ugdytiniais organizavo 26 sporto renginius įstaigoje, dalyvavome Lietuvos mažųjų žaidynėse (3), žiemos olimpiadoje (1), judumo savaitėje, organizavome rajonines ,,Futboliukas kitaip“ varžytuves, respublikinę sporto šventę ,,Nykštukų šėlsmas“. Įgyvendinome tarptautinio UEFA Playmakers projekto veiklas 3 rajono ikimokyklinio ugdymo įstaigose. Pateikėme paraišką ir buvome priimti dalyvauti projekte ,,Olimpinė karta“. 2 mokytojai (vasaros 5 dienų stovykla) ir 2 vadovai (2 dienų) dalyvavo Lietuvos Olimpinio komiteto organizuojamuose mokymuose. 
[bookmark: _Hlk93580393]            Sėkmingai taikytas projektinis metodas, kaip veiklos forma, kuri plėtoja kūrybiškumą, iniciatyvumą, skatina lyderystę, komandinį darbą, domėjimąsi šiuolaikinėmis ugdymo aktualijomis. Su grupių bendruomenėmis įgyvendinome 6 gamtosaugos, 4 pilietiškumo ugdymo projektus, dalyvavome 19 šalies ikimokyklinių įstaigų renginių. Įgyvendinome tarptautinį Erasmus+ projektą ,,Įtraukusis ugdymas: lengvai ir sėkmingai“, visuomenės sveikatos rėmimo programą ,,Mažo žmogaus, didelės emocijos“. Organizavome Kovo 11, šeimos dienų minėjimų šventes rajone, buvome Lietuvos sveikatą stiprinančių mokyklų ,,Sveikatos banga per Kėdainius“ vieni iš organizatorių. Surengėme 5 vaikų darbų parodas rajono bendruomenei. Pagerinome vaikų pasiekimus pilietiškumo, pažinimo, skaitmeninio raštingumo kompetencijų ugdyme. Pedagogai įgijo tarptautinės partnerystės, skaitmeninio raštingumo, įtraukiojo ugdymo kompetencijų patirties.     
           Nuo rugsėjo 1 d. nemokamus pietus gavo 52 priešmokyklinio amžiaus vaikai, 63 įstaigos ugdytiniams taikėme 50% maitinimosi nuolaidą. Visi įstaigos vaikai dalyvavo ES vaisių ir daržovių, pieno programose. Siekiant užtikrinti vaikų sveikatai palankų maitinimą, iškėlėme iššūki į vaikų maitinimo racioną įtraukti 60% ekologiškų produktų. 
           Įgyvendinant 2 uždavinį siekėme bendruomenės profesinio tobulėjimo, komandinio darbo ir lyderystės plėtojimo. Aktyviai dalyvavome kvalifikaciniuose renginiuose. Kiekvienas pedagogas dalyvavo 72 val. ilgalaikėje Besimokančių darželių tinklo kvalifikacijos tobulinimosi programoje. Organizavome 2 dienų psichologų mokymus bendruomenei, tėvų pageidavimu vyko paskaita apie autizmo spektrą turinčių vaikų ugdymą. Stiprinome komandinės lyderystės įgūdžius, vyko inovatyvūs mokymai ,,Komandinės lyderystės formavimas su Lego“. Mokytojai, vadovai pristatėme gerąją darbo patirtį respublikinėse (6) konferencijose Druskininkuose, Jonavoje, Kėdainiuose, Karmėlavoje, Vilniuje, dalinomės žiniomis su Erasmus+ projektų  socialiniais partneriais iš ES šalių (2), 4 mokytojai vyko į konferenciją Portugalijoje, pristatė Lietuvos švietimo ypatumus, dalinosi žiniomis apie įtraukiojo ugdymo galimybes mūsų mieste. Organizavome metodinę dieną respublikos IU mokytojams ,,Mokytis lauke įdomu, naudinga, linksma 3“. Vadovas su komanda reprezentavo įstaigos veiklą švietimo įstaigų vadovams iš Alytaus, Klaipėdos, Ukmergės, Elektrėnų. Darbuotojams vyko priešgaisrinės ir civilinės saugos mokymai, pratybos. 
           Palaikėme pozityvius tarpusavio santykius su socialiniais partneriais. Glaudžiai bendradarbiavome su Kėdainių ,,Atžalyno” gimnazija, LSU ,,Aušros” progimnazija. 29 ugdytiniai  dalyvavo chemijos, fizikos mokslų pradmenų pamokose (,,Atžalyno” gimn.), 40 priešmokyklinio amžiaus vaikų dalyvavo 2 sportiniuose renginiuose, 1 olimpiadoje (LSU ,,Aušros” prog.). Tarpinstitucinis bendradarbiavimas vyko tarp rajono ikimokyklinių įstaigų. Organizavome vaikų bendras menines, kūrybines, sportines veiklas su l/d ,,Vaikystė”(4), ,,Puriena”(3), ,,Varpelis”(1), ,,Vyturėlis” (2). Vaiko gerovės komisija bendradarbiavome su Kėdainių pagalbos šeimai centru, Kėdainių švietimo pagalbos tarnyba, Kėdainių vaiko teisių apsaugos skyriumi. Dalinimasis patirtimi suteikė galimybes pedagogams ugdyti lyderystės, komandinius gebėjimus, modernizuoti vaikų poreikiams pritaikytą ugdymo turinį, skatino bendruomeniškumą, partnerystę
[bookmark: _Hlk123237859]             Pasiekėme teigiamų pokyčių įgyvendinant 3 uždavinį – kurti vaikų patyriminį ugdymą skatinančią aplinką. Įgyvendinome vaikų pageidavimą ir papildomai įkūrėme 1 lauko klasę, atnaujinome 7 vaikų poreikiams pritaikytas erdves. Šiltnamio ,,Mažųjų archeologija“ erdvėje pakeitėme smėlį. Muzikos lauko klasę ištiesėme minkšta danga, pastatėme sceną. Atlikome 1 grupės patalpų remontą, 2 grupių patalpose pakeitėme lubas, apšvietimą. Nupirkome drabužines 1 grupėje (baigtas visų 11 grupių rūbinėlių drabužinių atnaujinimas), baldus ir langų ruletus 2 grupėse, atlikome 2 grupių darbuotojams skirtų erdvių, vaikų maitinimosi patalpų (svetainės) remontus. Pakeitėme 3 šviestuvus įstaigos koridoriuose. Įkūrėme 1 persirengimo patalpas virtuvės personalui. Įsigijome 1 interaktyvią lentą STEAM klasėje, 1 garso kolonėlę, 3 ledo šviestuvus salėje.
            Įvertinus įstaigos stipriąsias ir tobulintinas sritis, bendruomenė susitarė dėl šių prioritetų: atnaujinti ikimokyklinio ugdymo programą, 20% ugdymo turinio vykdyti lauke, įgyvendinti Olimpinių vertybių ugdymą, 60% diegti ekologiško maitinimo programą,  Žinios apie įstaigos veiklą visuomenei, tėvams skelbiamos įstaigos internetiniame puslapyje (www.kedainiaizilvitis.lt).  




II SKYRIUS
      METŲ VEIKLOS UŽDUOTYS, REZULTATAI IR RODIKLIAI

1. Pagrindiniai praėjusių metų veiklos rezultatai

	Metų užduotys (toliau – užduotys)
	Siektini rezultatai
	Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)
	Pasiekti rezultatai ir jų rodikliai

	8.1. Telkti mokytojus ir pagalbos mokiniui specialistus veikti kartu, siekiant vaikų pažangos.
	Analizuojami vaikų pasiekimai, laiku nustatomi ugdymosi(si) sunkumai, organizuojama ir teikiama veiksminga švietimo pagalba.






















Tobulinamas vertinimas, vykdomi dialogai įvairiais lygmenimis (mokytojai, specialistai, tėvai).




















Ugdymo turinys siejamas su vaikų patirtiniu ugdymu, STEAM metodo taikymu.




























Kuriama palanki ugdymosi aplinka, tęsiamos ,,Darželis be sienų“ veiklos; 





	Du kartus per metus atliekamas vaikų pasiekimų vertinimas. 
Atsižvelgiant į vaikų ugdymosi silpnąsias ir stipriąsias sritis, koreguojama ugdymo programa, organizuojami vaiko gerovės komisijos posėdžiai dėl reikalingos pagalbos teikimo vaikui.
Ne mažiau kaip 90% vaikų pagerėja pasiekimai ir pažanga rašytinės, sakytinės kalbos, matematinių kompetencijų ugdyme; ne mažiau kaip 20% stiprinami vaikų skaitmeninio raštingumo pasiekimai. 







Ne mažiau kaip 90% tėvų dalyvauja vaiko pasiekimų vertinime ir atvyksta į individualius pokalbius su mokytoju ir /ar specialistais. 
Ne mažiau kaip 80% 4–6 metų vaikų bando patys įsivertinti savo pasiekimus.
IV ketv. organizuota 11 tėvų susirinkimų grupėse. 
II pusm. parengta skrajutė su aktualia informacija pradedančių įstaigą lankyti vaikų tėvams, suorganizuotos 5 atviros veiklos ,,Susipažinkime, aš tavo mokytojas“. Organizuotos 5 socialinės/pilietinės akcijos, renginiai, šventės.
Ne mažiau kaip 60% IU ir PU programų įgyvendinamos lauko erdvėse, STEAM klasėje. Visose 11 grupių taikomi STEAM metodo elementai, keičiama tradicinė veikla į eksperimentus, tyrinėjimus.
Ne mažiau kaip 50% mokytojų veda atviras veiklas naudodami IT, STEAM metodą.
II ketv. teikta paraiška ir prisijungta prie STEAM mokyklų tinklo. Pasirašyta bendradarbiavimo sutartis su IU STEAM koordinatoriumi Šiaulių l/d ,,Pasaka“.
II ketv. organizuota metodinė diena, respublikos pedagogams. 
1 kartą per ketv. pedagogai įsivertina ir aptaria IU ir PU programų įgyvendinimo efektyvumą. 
Organizuotas ne mažiau kaip 7 profesijų pristatymas vaikų tėvų darbovietėse. 
Suorganizuota ne mažiau kaip 20 patyriminų veiklų miesto socialinėse erdvėse, išvykose. 
PU vaikams organizuotos dvi veiklos bendrojo ugdymo mokyklų edukacinėse erdvėse, sudarytos sąlygos mokytis plaukimo pradmenų baseine.
	100% atliktas vaikų pasiekimų vertinimas. 80% vaikų pasiekimai atitinka vaiko raidą, pasiekimų aprašai aprašyti dienyne ,,Mūsų darželis“. 90%  priešmokyklinio amžiaus vaikų pasiektas komunikavimo ir matematinių kompetencijų raštingumo lygis. 2023-10 mėn. su pradinių klasių mokytojomis aptarti rezultatai šiose srityse, mokytojos 90% vaikų paruošimą mokyklai vertina l. gerai. 50% vaikų l. geri skaitmeninio raštingumo įgūdžiai. Organizuota metodinė diena ,,Mokytis lauke linksma, įdomu, naudinga 3“, 9 mokytojai dalinosi patirtimi, organizavo atviras veiklas rajono ir respublikos pedagogams. Vaikų pasiekimai aptarti 2023-05-29 Nr. 3 pedagogų posėdyje.

95% tėvų dalyvavo individualiuose vaikų pasiekimų vertinimų pokalbiuose.30% tėvų susitiko su švietimo pagalbos specialistais, aptarė tobulintinas sritis, numatė žingsnius ir veiklas, vaiko ugdymosi pažangai pasiekti. 100% kiekvienas vaikas dalyvavo savo užduočių vertinime. Organizuoti 11 grupių ir 2 visuotini tėvų susirinkimai. Parengtos 3 informacinės  skrajutės (pradedančių įstaigą lankyti vaikų tėvams, psichologo ir logopedo patarimai. Suorganizuotos 5 atviros veiklos ,,Susipažinkime, aš tavo mokytojas“. Įvykdyti 9 kultūriniai/sportiniai ir 2 mokomieji renginiai tėvų bendruomenei.  


30% ugdomųjų veiklų vyko lauke. 11 grupių taikomi STEAM metodo elementai, 1 kartą savaitėje visose grupėse organizuotos veiklos STEAM klasėje. 60% mokytojų ir specialistų vedė atvirus užsiėmimus kokybiškai naudodami IT (interaktyvias lentas, grindis, smėlio stalus). Direktorius užmezgė bendradarbiavimo ryšius su Šiaulių l/d ,,Pasaka“, su dalyvavo STEAM veiklų stebėjime, 2 konferencijose. 11 pedagogų komanda sėmėsi STEAM metodo patirties Alytaus l/d ,,Girinukas“ ir ,,Volungėlė“. 100% įstaigos mokytojų kartą ketvirtyje įsivertino IU ir PU programų įgyvendinimą, aptarė programų kokybę su kolegomis, pavaduotoju ugdymui, direktoriumi. Susitarta dėl ugdymo proceso veiklų organizavimo lauko erdvėse.


Tęsiamas tėvų profesijų pristatymo projektas, organizuoti 8 profesijų pristatymai įstaigos vaikams. Įgyvendinant ,,Darželis be sienų“ idėją, suorganizuotos 29 išvykos, edukacinės veiklos už darželio teritorijos ribų. PU vaikai dalyvavo 1 ,,Atžalyno“ gimnazijos ir LSU ,,Aušra“ 5 veiklose (chemijos, fizikos mokslų pamokos, olimpinės žaidynės, susipažino su mokyklos erdvėmis). 42 PU vaikų LSU ,,Aušra“ baseine  įgijo pirminius plaukimo įgūdžius.

	8.2. Stiprinti įtraukųjį ugdymą, siekiant suteikti galimybes kiekvienam dalyvauti ugdymo procese, įstaigos bendruomenės veiklose.












 
	Stiprinamos vadovų ir pedagogų kompetencijos, ugdant įvairių ugdymosi poreikių turinčius vaikus.








Formuojamas pozityvus įstaigos bendruomenės požiūris į vaikų skirtybes.












Kuriama mokymosi aplinka be kliūčių;











Palaikomas glaudus ryšys su vaikų tėvais (globėjais) sprendžiant vaikų ugdymosi klausimus,
ugdymas individualizuojamas.

	Visi pedagogai ir vadovai dalyvauja besimokančių darželių tinklo 72 val. kvalifikacijos programoje ir tobulina įtraukiojo ugdymo galimybių įstaigoje kompetencijas. 
Ne mažiau kaip 40% mokytojų tobulina skaitmeninio raštingumo kompetenciją. 
Organizuoti 2 psichologo seminarai įtraukties klausimais. 
Įgyvendinamas Erasmus+ KA1 2021-2-LT01-KA122-SCH-000042023 projektas „Įtraukusis ugdymas: lengvai ir sėkmingai”. 








Vaiko gerovės komisija 1 kartą per ketv. analizuoja, tariasi ir siūlo individualią pagalbą specialiųjų poreikių turinčiam vaikui, šeimai, mokytojui. 
Stebimas ir vertinamas mokytojo padėjėjo darbas su SUP vaiku, teikiamos konsultacijos. 
Elgesio ir emocijų problemų turinčiam vaikui, jo šeimos nariams organizuota ne mažiau 30 dailės terapijos užsiėmimų. Kiekvienam SUP vaikui suteikta švietimo pagalba. 
Specialistai stebi galimus ankstyvojo amžiaus vaikų ugdymosi sunkumus, teikia pagalbą, konsultacijas. 
Organizuojami pagalbos vaikui specialistų, mokytojų komandos susitikimai su SUP turinčių vaikų tėvais, susitaria dėl tolimesnio bendrdarbiavimo. Atlikta tėvų anketinė apklausa dėl teikiamos švietimo paslaugų kokybės, 90% tėvų vertinama ,,gerai“ arba ,,l. gerai“. 
Inicijuotas gabių vaikų dalyvavimas ne mažiau kaip 2 rajono ar respublikos renginiuose. 
Visiems SUP turintiems vaikams parengiamas Pagalbos vaikui planas, vertinamas grįžtamasis ryšys 2 kartus metuose. 
90% vidutinius ir didelius specialiuosius poreikius turinčių vaikų pasiekia individualią pažangą.
	100% pedagogai, specialistai, vadovai dalyvavo 72 val. besimokančių darželių tinklo ilgalaikėje programoje ,,Įtraukiojo ugdymo sėkmė“. 60% mokytojų patobulino ir jau geba pritaikyti ugdymo procese, skaitmeninio raštingumo kompetencijos gebėjimus. 


Organizuoti 2 psichologo seminarai pedagogų bendruomenei, vyko 4 dienų SEU mokymai ,,Laikas kartu“, Mindfulness 3 modulių mokymai, įgyvendintas Erasmus projektas ,,Įtraukusis ugdymas: lengvai ir sėkmingai“. 70% mokytojų yra pasiruošę dirbti su individualių poreikių vaikais. Tačiau labai reikalingi tęstinė parengtis, susitarimai, mokymasis darbui su SUP vaikais. 
VGK organizavo 5 posėdžius, tikslu analizuoti, svarstyti ir teikti pagalbą bei siūlymus mokytojams, tėvams, siekiant spręsti vaikų sudėtingos elgsenos situacijas. Vyko 4 pokalbiai ir suteikta pagalba 3 mokytojo padėjėjams su SUP vaikais. Organizuoti 33 dailės terapijos užsiėmimai vaikams ir jų šeimoms. 80% suteikta šeimoms suteikta švietimo pagalbos specialistų pagalba (trūksta logopedo etato). 100% stebėti pradėję įstaigą lankyti vaikai. Organizuoti pokalbiai su 3 vaikų tėvais, 1 ankstyvojo ugdymo vaikui ir 2 ikimokyklinio ugdymo vaikams skirtas privalomas ikimokyklinis ugdymas. 90% tėvų įstaigos pagalbą vertina l. gerai, supranta ir dalyvauja teikiant grįžtamąjį ryšį, 10% (3 šeimos) atsisako pagalbos.
95% SUP vaikų stebima individuali pažanga socialinės ir pažinimo kompetencijų ugdyme. 1 didelių poreikių vaikas sėkmingai nukreiptas į muzikos mokyklą (išskirtai groja būgnais). Inicijuojant gabių vaikų dalyvavimą 1 vaikas buvo rajoninio ,,Dainų dainelė“ konkurso laureatas, 1 ,,Tramtatulio“ konkurso dalyvis, 1 ,,STEAM Lego Lietuva“  respublikinio projekto prizininkas.  



	8.3. Užtikrinti visų įstaigos bendruomenės narių emocinę gerovę.
	Ugdomos socialinės emocinės kompetencijos;








Susitariama dėl visiems priimtinų bendravimo ir bendradarbiavimo būdų ir formų;



Užtikrinamas prevencinių programų įgyvendinimas, stebimas jų poveikis, veiksmingumas.
	Dvejų grupių vaikai dalyvauja SEU olimpiadoje ,,Dramblys“. 
Įkurta ir aprūpinta multisensorinėmis priemonėmis erdvė nusiraminimui, gerėja vaikų savimonės, savitvardos kompetencijos. 
IV ketv. atliktas darbuotojų psichologinis rizikos veiksnių vertinimas. Ne mažiau kaip 95% darbuotojų įstaigoje jaučiasi ,,gerai“ arba ,,l. gerai“.
Peržiūrėti ir atnaujinti lopšelio-darželio dokumentai, reglamentuojantys elgesio normas įstaigoje.
Devyniose grupėse įgyvendinama SEU programa ,,Kimochi“, dvejose – ,,Zipio draugai“. Ankstyvojo ugdymo mokytojai įvertina SEU ,,Kimochi” programos įgyvendinimo naudą 2–3 metų vaikams. Atlikta ankstyvojo ugdymo grupių tėvų apklausa, dėl SEU ,,Kimochi” programos (ne)pozityvaus poveikio vaikams 
(2023-05-31). 90% tėvų programos naudą vertina ,,gerai“ arba ,,l. gerai“.
	4 grupių vaikai dalyvavo SEU ,,Dramblys“ olimpiadoje. Įkurtos ir aprūpintos priemonėmis  4 multisensorinės erdvės. 
Atliktas psichologinis rizikos vertinimas. 100% darbuotojų įstaigoje jaučiasi labai gerai. Atnaujintas ir su mokytojai išdiskutuotas ,,Pedagogo etikos kodeksas“, susitarta dėl darbuotojų elgesio normų įstaigoje. 
11 grupių įgyvendinta SEU programa ,,Kimochi“, 80% vaikų stebimas pokytis bendraujant su bendraamžiais ir suaugusiais. 100% ankstyvojo amžiaus vaikų tėvų, teigiamai vertina SEU ,,Kimochi“ programos įgyvendinimą ir mato vaikų elgesio pokytį.

	8.4.Inicijuoti ir organizuoti strateginių dokumentų parengimą.
	Tęsiamas dalyvavimas Lietuvos sveikatą stiprinančių mokyklų tinklo veikloje. 

Efektyviai ir tikslingai  organizuota įstaigos veikla, telkiama bendruomenė siekia numatytų tikslų, ugdymo rezultatų.


	Per I ketv. suburta darbo grupė parengia ilgalaikę sveikatą stiprinančią programą ,,Sveikas žilvičiukas”ir teikia tvirtinimui.

II ketv. suburta darbo grupė, atliks įstaigos 2019–2023 m. veiklos rezultatų analizę, parengs 2024–2028 m. strateginį planą, kuris bus pristatytas ir aptartas įstaigos taryboje, bendruomenės susirinkimuose (II–IV ketv.). Pritarus savivaldybės vykdomajai institucijai ar jos įgaliotam asmeniui, planas patvirtintas įstaigos direktoriaus įsakymu.
	Direktoriaus suburta darbo grupė parengė tęstinę 5 metų Lietuvos sveikatą stiprinančią programą. Įstaiga organizavo rajono švietimo įstaigų ,,Sveikatos bangą per Kėdainius“ (1140 dalyvių). Direktorius pristatė įstaigos patirtį nacionalinėje sveikatą stiprinančių mokyklų konferencijoje Vilniuje. 
Rengiant įstaigos strategiją organizuoti 3 pasitarimai darbuotojų bendruomenėms, 1 įstaigos tarybos posėdis, siekiant susitarti dėl numatomų strateginių prioritetų ir sričių, parengtas 2024–2028 m. strateginis planas.  




2.	Užduotys, neįvykdytos ar įvykdytos iš dalies dėl numatytų rizikų (jei tokių buvo)

	Užduotys
	Priežastys, rizikos 

	
	



3.	Užduotys ar veiklos, kurios nebuvo planuotos ir nustatytos, bet įvykdytos
(pildoma, jei buvo atlikta papildomų, svarių įstaigos veiklos rezultatams)
	Užduotys / veiklos

	Poveikis švietimo įstaigos veiklai

	3.1. Inicijavau vaikų ekologiško maitinimo paraiškos teikimą ŽŪM.

3.2. Siekiau švietimo pagalbos paslaugų gerinimo.



3.3. Stiprinau įstaigos tinklaveiką, rėmėjų paieškas. 





3.4. Užtikrinau viešųjų pirkimų ,,Eco cost“ ir dokumentų valdymo ,,Debesis“ integraciją į organizacijos veiklą.

[bookmark: _GoBack]3.5. Sudariau sąlygas 7 įstaigos darbuotojams studijuoti aukštosiose mokyklose,   įgyvendinti jaunimo užimtumo ,,Pasimatuok profesiją“ projektą. 
	Skatinamas ekologiškų produktų vartojimas.


Siekiant individualių vaikų poreikio tenkinimo kokybės, įsteigtas papildomai 1 mokytojo padėjėjo ir 0.5 socialinio pedagogo etatai. Sudarytos tinkamos sąlygos ugdytis 5 iš Ukrainos atvykusiems vaikams. 

Praplėstas bendradarbiavimas su socialiniais partneriais, rėmėjų lėšomis įkurta papildoma lauko klasė, 1000 eur. skirta grupių inventoriui. VšĮ ,,Sporto perspektyvos“ trenerių indėlis mokant vaikus futbolo sporto.  Pasirašytos 3 bendradarbiavimo sutartis su respublikos IU įstaigomis, įvykdytos 6 bendros tarpinstitucinės veiklos.
Siekiama pirkimų skaidrumo, popierinių dokumentų mažinimo.


Planuojama įstaigos trūkstamų darbuotojų perspektyva, skatinamas IU mokytojo profesijos patrauklumas. 

